# METSAMATERJALI MÜÜGILEPING nr 3-3.6.1/2024/251

# /kuupäev vastavalt hilisemale digitaalallkirja kuupäevale/

**Müüja andmed**

|  |  |  |
| --- | --- | --- |
| **Riigimetsa Majandamise Keskus (RMK)** | Registrikood 70004459  Mõisa/3, Sagadi küla, Haljala vald  45403 Lääne-Viru maakond | Tel 676 7500 |
| Esindaja | Puiduturustusosakonna turustuse peaspetsialist Urmas Treial | [urmas.treial@rmk.ee](mailto:urmas.treial@rmk.ee)  Tel 503 3396 |
| Esindusõigus tuleneb (volitamise alus): RMK juhatuse esimehe 11.05.2023 käskkiri nr 1-5/41 | | |

**Ostja andmed**

|  |  |  |
| --- | --- | --- |
| **Toftan AS** | Registrikood 10135758  Hänike küla, Sõmerpalu vald, 66601 Võru maakond | Tel 782 7800 |
| Esindaja | Juhatuse liige Martin Arula | [toftan@toftan.ee](mailto:toftan@toftan.ee) |
| Esindusõigus tuleneb (volitamise alus): ettevõtte põhikiri | | |

**1. Metsamaterjali müügilepingu tüüp, müüdav metsamaterjal ja hind**

Müüja müüb ja ostja ostab riigimetsas raiutud metsamaterjali, mille kogus, sortiment, asukoht, hind ja kvaliteet on sätestatud alljärgnevalt:

|  |  |  |
| --- | --- | --- |
| Sortiment, kogus ja asukoht: | Kvaliteet: | Hind: |
| **Vastavalt lisale nr 1 “Tarnegraafik”** | **Vastavalt lisale 2 “Kvaliteedinõuded”** | **Vastavalt lisale 3 “Hinnakokkulepe”** |

Käesolev leping on sõlmitud Vabariigi Valitsuse 4. jaanuari 2007. a määruse nr 1 § 5 kohaselt läbi viidud avaliku kirjaliku enampakkumise võitnud isikuga.

**2. Metsamaterjali üleandmine, mõõtmine ja kvaliteedi hindamine.**

2.1. Metsamaterjali koguse üleandmise tarnetingimus (Incoterms 2020) ja valduse ostjale üleandmise koht ja aeg on kokku lepitud lepingu lisaga 1 „Tarnegraafik“. Müüja volitatud vedaja vormistab metsamaterjali vedamiseks elektroonilise veodokumendi, edaspidi **e-veoseleht**.

2.2. Metsamaterjali mõõtmine ja kvaliteedi hindamine teostatakse ostja laos.

2.3. Ostja on kohustatud metsamaterjali üle mõõtma, hindama selle kvaliteedi ja tegema metsamaterjali koorma vastuvõtuandmed müüjale kättesaadavaks 3 (kolme) päeva jooksul metsamaterjali saabumisest ostja lattu. Metsamaterjali mõõtmise ja selle kvaliteedi hindamise juures võib viibida müüja esindaja. Metsamaterjali koguse mõõtmine teostatakse vastavalt enampakkumise objektile müüja poolt määratud mõõtmismeetodi alusel. Kvaliteedi hindamine teostatakse lepingu lisa 2 „Kvaliteedinõuded“ toodud juhiste alusel.

2.4. Metsamaterjali vastuvõtmisel koostab ostja metsamaterjali mõõtmise aruande, edaspidi nimetatud **mõõtmisraport**. Mõõtmisraportisse peab olema kantud kogu tarnitud metsamaterjali mõõtmist ja kvaliteedi hindamist puudutav informatsioon. Praaknottideks loetakse notid, mis ei vasta lepingu lisas 2 toodud vastava sortimendi kvaliteedinõuetele. Praagi mahuks arvestatakse ainult praaknottide maht. Metsamaterjali koguse maht metsamaterjali üleandmise-vastuvõtmise aktis tuleb määrata täpsusega kolmanda kohani peale koma.

Palkide mõõtmisraporti edastab ostja müüja mõõtmisandmete edastamiseks loodud ftp-serverisse, kasutades talle väljastatud kasutajanime ja parooli. Mõõtmisraporti struktuur ja vorminõuded on müüja poolt kehtestatud ja edastatakse ostjale.

2.5. Metsamaterjali kvaliteet peab vastama lepingu lisas 2 toodud kvaliteedinõuetele. Kui müüja poolt ostjale üle antava metsamaterjali koormas on kvaliteedinõuetele mittevastavat metsamaterjali rohkem kui 10 (kümme) %, on ostjal õigus keelduda kogu selle koguse metsamaterjali vastuvõtmisest.

2.6. Kui müüja sorteerib oma kulul kvaliteedinõuetele mittevastava metsamaterjali välja või kui see on koormas eraldi mõõdetav, tasub ostja kvaliteedinõuetele mittevastava metsamaterjali eest hinna, mis on toodud lepingu lisas 3 „Hinnakokkulepe“. Kvaliteedinõuetele mittevastava metsamaterjali kogust ei arvestata tarnegraafikuga kokku lepitud metsamaterjali koguse hulka.

2.7. Mõõtmisraporti alusel koostatakse arve. Arve koostamisele võib eelneda metsamaterjali üleandmise-vastuvõtmise akti koostamine ja teisele poolele edastamine juhul, kui see on vajalik metsamaterjali laoarvestuse pidamiseks. Sõltumata eeltoodust metsamaterjali üleandmise-vastuvõtmise akte ei allkirjastata.

2.8. Poolel on õigus esitada teisele poolele metsamaterjali koguse ja kvaliteedi mittevastavusest või mõõtmistulemustega mittenõustumisest tulenevad nõuded järgmiselt: ostja müüjale enne metsamaterjali koorma vastuvõtmist, müüja ostjale mõistliku aja jooksul peale mõõtmistulemuste kättesaamist.

2.9. Metsamaterjali mõõtmistulemuste kontrollimiseks on pooltel õigus teostada kontrollmõõtmisi, teatades sellistest toimingutest teisele poolele koheselt pärast tarnitud metsamaterjali koguse mõõtmisandmete selgumist. Metsamaterjali koorma mittevastavusest lähtuvad nõuded lahendatakse poolte volitatud esindajate osavõtul või erapooletu mõõtja mõõtmistulemuste alusel. Müüja volitatud esindajateks on töötõendi alusel RMK puidukontrollmõõtjad.

2.10. Ostja mittenõustumisel RMK puidukontrollmõõtja mõõtmistulemustega on tal õigus nõuda uut mõõtmist erapooletu mõõtja poolt. Mõõtmise teostamisel erapooletu mõõtja poolt kannab sellega seotud mõõtmise kulud ostja juhul, kui erapooletu mõõtmise tulemus on samaväärne või erineb RMK puidukontrollmõõtja mõõtmistulemusest kuni 4 (neli) %. Muudel juhtudel kannab erapooletu mõõtmise kulud müüja. Pooled aktsepteerivad erapooletu mõõtjana VMF Estonia OÜ või samaväärse sõltumatu mõõtja töötajaid.

2.11.Müüja poolne metsamaterjali müügitehingu vormistaja on:

|  |  |  |
| --- | --- | --- |
| **Nimi** | **Telefon** | **E-post** |
| Katrin Võlli | 676 7633 | [aktid.kagu@rmk.ee](mailto:aktid.kagu@rmk.ee) |

2.12. Ostja poolne metsamaterjali müügitehingu vormistaja on:

|  |  |  |
| --- | --- | --- |
| **Nimi** | **Telefon** | **E-post** |
| Jaanus Lehes | 504 0446 | [jaanus.lehes@toftan.ee](mailto:jaanus.lehes@toftan.ee) |

2.13. Pooled teavitavad teineteist kontaktisikute muutusest koheselt

**3. Arvelduste kord, Maksetähtaeg ja Krediidilimiit**

Metsamaterjali müügilepinguga seonduvad arveldused tehakse tüüptingimuste punktis 5 sätestatud tingimustel.

|  |  |
| --- | --- |
| **3.1. Maksetähtaeg**  (Tüüptingimuste art. 5) | **3.2. Krediidilimiit** |
| 28 (kakskümmend kaheksa) päeva | Esitatud tagatisele vastavas summas |

3.3. Müüja esitab arved metsamaterjali eest elektrooniliselt e-posti aadressile: [elika.aasmets@toftan.ee](mailto:elika.aasmets@toftan.ee)

3.4. Juhul kui ostja ei ole esitanud müüjale tagatist, puudub müüjal kohustus tarnida ja ostjal õigus nõuda lepingu lisas 1 ”Tarnegraafik” kokkulepitud tähtajal vastavat kogust metsamaterjali.

3.5. Juhul kui ostja ei ole esitanud müüjale tagatist 14 (neljateistkümne) päeva jooksul lepingu sõlmimisest, on müüjal õigus lepingust taganeda või leping üles öelda.

**4. Lepingu kehtivus**

4.1. Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.

4.2. Lepingu kehtivuse periood on viimase digiallkirja kuupäevast kuni 31.12.2024.

**5. Tüüptingimused Metsamaterjali müügilepingu osana ja Poolte täielik kokkulepe**

5.1. Käesolevas metsamaterjali müügilepingus reguleerimata küsimuste osas rakendatakse Riigimetsa Majandamise Keskuse metsamaterjali müügilepingu tüüptingimusi, mille kehtiv redaktsioon on avaldatud [www.rmk.ee](http://www.rmk.ee). Ostja kinnitab käesolevaga oma allkirjaga, et on nimetatud tüüptingimustega tutvunud ning nende sisust teadlik. Müüjal on õigus tüüptingimusi ühepoolselt muuta tüüptingimustega ettenähtud viisil. Käesolev metsamaterjali müügileping koos lisade ja tüüptingimustega sisaldab endas poolte täieliku kokkuleppe ja sisaldab kõiki lepingus metsamaterjali müüki puudutavaid tingimusi, milles pooled on soovinud kokku leppida.

5.2. Lepingu sõlmimisel on lepingul järgmised lisad:

Lisa nr 1 “Tarnegraafik”;

Lisa nr 2 “Kvaliteedinõuded”;

Lisa nr 3 “Hinnakokkulepe”.

**Poolte allkirjad**

**Müüja Ostja**

**Urmas Treial Martin Arula**

Turustuse peaspetsialist Juhatuse liige

Lisa 1

RMK ja Toftan AS vahelise

metsamaterjali müügilepingu

nr 3-3.6.1/2024/251 juurde

# TARNEGRAAFIK

**Pooled on kokku leppinud järgnevas.**

**1.** RMK 30. oktoobri 2024.a metsamaterjali avaliku kirjaliku enampakkumise edukaks kuulutatud pakkujate protokolli 3-3.4/14 alusel müüja müüb ja ostja ostab metsamaterjali, mille tarnekoht ja kogus tarneperioodil **18.11.2024 – 31.12.2024** on sätestatud alljärgnevalt:

|  |  |  |  |  |  |
| --- | --- | --- | --- | --- | --- |
| **Metsamaterjal** | **Tarnekoht** | **Tarnetingimus** | **Nov** | **Dets** | **Kokku** |
| Männipalk | Varese | DPU |  | 480 | **480** |
| Männipalk | Hänike | DPU |  | 3102 | **3102** |
| Kuusepalk | Varese | DPU |  | 2609 | **2609** |

**2.** Lepingu objektiks oleva metsamaterjali koguse lubatud kõikumine on kuni 10 (kümme) % kokkulepitud kogustest tarnegraafikus toodud kuude lõikes. Ostja poolt vastu võetud ettetarne loetakse tarneperioodi järgneva(te) kuu(de) tarnekohustus(t)e katteks.

# Poolte allkirjad

# Müüja Ostja

**Urmas Treial Martin Arula**

Turustuse peaspetsialist Juhatuse liige

Lisa 2

RMK ja Toftan AS vahelise

metsamaterjali müügilepingu

nr 3-3.6.1/2024/251 juurde

# KVALITEEDINÕUDED

**Pooled on kokku leppinud kvaliteedinõuetes järgmiselt.**

**1.** Müüja müüb ja ostja ostab riigimetsas raiutud metsamaterjali, mille kvaliteet ja mõõdud on sätestatud alljärgnevalt:

* 1. **Männi- ja kuusepalk**

|  |  |  |
| --- | --- | --- |
| **Nimetus** | **ABC kvaliteet** | **D kvaliteet** |
| Läbimõõt kooreta: ladvast/tüükast (cm) | 8 / 55 | 7 / 58 |
| Arvestuspikkused (dm) | 30(27) - 54, samm 3 | 30(27) - 54, samm 3 |
| Miinimum ülemõõt (cm) | 7 | 7 |
| Terve oks | Ø kuusel <70 mm, männil <80 mm, hulk piiramata 1) | Ø kuusel <80 mm, männil <100 mm, hulk piiramata 1) |
| Kuiv oks | Ø kuusel <60 mm, männil <70 mm, hulk piiramata 1) | Ø kuusel <70 mm, männil <90 mm, hulk piiramata 1) |
| Mädaoks | Ø kuusel <40 mm, männil <60 mm, hulk piiramata 1) | Ø kuusel <50 mm, männil <80 mm, hulk piiramata 1) |
| Umboksad | Lubatud | Lubatud |
| Tulioksad | Keelatud | Lubatud |
| Oksarühmad | Keelatud | Lubatud |
| Oksatüüka (paha) kõrgus | Lubatud < 3 cm | Lubatud < 5 cm |
| Lihtkõverus | Lubatud ühtlaselt kogu palgi pikkuses < 1,5 % | Lubatud ühtlaselt kogu palgi pikkuses < 2,0 % |
| Liitkõverus | Töötlemissilindris keelatud | Lubatud töötlemissilindris < 1,5 m kaugusel palgi ühest otsast |
| Järsk kõverus | Keelatud | Lubatud < 3 % < 1,5 m kaugusel palgi tüükaotsast |
| Otspinna lõhed | Otspinda läbivad ja ringlõhed keelatud | |
| Külglõhed | Keelatud | |
| Lahtine mõlu | Ei ole lubatud töötlemissilindris, kuusepalgil diam <15 cm keelatud | Lubatud töötlemissilindris pikkusega <1 m, kuusepalgil diam <15 cm keelatud |
| Kinnine mõlu | Lubatud maksimaalselt 2-kordse ladvadiameetri pikkusega, kuusepalgil diam <15 cm keelatud | Lubatud pikkusega <1 m, kuusepalgil diam <15 cm keelatud |
| Pehmemädanik | Keelatud | |
| Kõvamädanik | Keelatud | |
| Laomädanik | Keelatud | |
| Tüüakus | Keelatud | Lubatud |
| Kaksiksäsi | Keelatud | Lubatud |
| Sinetus | Keelatud | Lubatud < 50 mm sügavusel palgi otspinnal |
| Tõugurikked | Lubatud pindmine rike | |
| Vaigutus (sh kahepoolne) | Keelatud | |
| Mehaaniline vigastus, rebend | Töötlemissilindris keelatud | Lubatud töötlemissilindris < 1,5 m kaugusel palgi ühest otsast |
| Metallisisaldus, tahm, võõrkehad | Keelatud | |
| Metsakuiv | Keelatud | |
| Märkus 1 | Tabelis nimetamata puidurikkeid ei hinnata | |
| Märkus 2 | Kui palki ei saa hindamiseks mingil põhjusel keerata, hinnatakse palgi kvaliteeti nähtava osa põhjal eeldusel, et enne seda pole palkide asendit sihilikult muudetud | |
| Märkus 3 | Palgil ei ole lubatud 2 erinevat maksimumsuuruses riket | |
| Märkus 4 | 1)Ladvapalgi oks, mille diameeter paiknemiskohal ületab ½ palgi diameetrist, on keelatud | |

**1.2.** Sätestamata kvaliteeditingimuste, kvaliteeti puudutavate mõistete ja definitsioonide osas juhinduvad pooled RMK palkide standardist. Kõikidel nottidel koormas võib esineda lubatud piirides kahjustusi.

# Poolte andmed ja allkirjad

# Müüja Ostja

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |

**Urmas Treial Martin Arula**

Turustuse peaspetsialist Juhatuse liige

Lisa 3

RMK ja Toftan AS vahelise

metsamaterjali müügilepingu

nr 3-3.6.1/2024/251 juurde

# HINNAKOKKULEPE

**Pooled on kokku leppinud järgnevas.**

1. Müüja müüb ja ostja ostab lepingu lisaga nr 1 kokku lepitud metsamaterjali kogused ostja laos järgmiste hindadega:
   1. hinnatabel (€/m3) tarnekohas Varese

|  |  |  |  |  |  |  |  |
| --- | --- | --- | --- | --- | --- | --- | --- |
| **Sortiment** | **Kvaliteet** | **Pikkus**  **(m)** | **Diam**  **8-9,9 cm** | **Diam**  **10-12,9 cm** | **Diam**  **13-17,9 cm** | **Diam**  **18-24,9 cm** | **Diam**  **25+ cm** |
| Kuusepalk | ABC | 2,7 | 40,00 | 40,00 | 50,00 | 55,00 | 55,00 |
| Kuusepalk | ABC | 3,0 | 83,00 | 83,00 | 110,00 | 99,78 | 55,00 |
| Männipalk | ABC | 2,7 | 40,00 | 40,00 | 50,00 | 55,00 | 55,00 |
| Männipalk | ABC | 3,0 | 69,00 | 75,00 | 90,00 | 94,25 | 55,00 |
| Kuuse ja männipalk | D | 2,7-3,0 | 40,00 | 40,00 | 50,00 | 55,00 | 55,00 |
| Kuuse- ja männipalk | Praak |  | 35,00 | 35,00 | 35,00 | 35,00 | 35,00 |
| Kuuse- ja männipalk | Praak metall |  | 25,00 | 25,00 | 25,00 | 25,00 | 25,00 |

* 1. hinnatabel (€/m3) tarnekohas Hänike

|  |  |  |  |  |  |  |  |
| --- | --- | --- | --- | --- | --- | --- | --- |
| **Sortiment** | **Kvaliteet** | **Pikkus**  **(m)** | **Diam**  **8-12,9 cm** | **Diam**  **13-17,9 cm** | **Diam**  **18-24,9 cm** | **Diam**  **25-31,9 cm** | **Diam**  **32+ cm** |
| Kuusepalk | ABC | 2,7-3,3 | 40,00 | 50,00 | 55,00 | 55,00 | 55,00 |
| Kuusepalk | ABC | 3,6-5,4 | 40,00 | 50,00 | 116,00 | 116,00 | 116,00 |
| Kuusepalk | D | 2,7-6,0 | 40,00 | 50,00 | 55,00 | 55,00 | 55,00 |
| Kuusepalk | Praak |  | 35,00 | 35,00 | 35,00 | 35,00 | 35,00 |
| Kuusepalk | Praak metall |  | 25,00 | 25,00 | 25,00 | 25,00 | 25,00 |

Hindadele lisandub käibemaks 22%.

**Poolte allkirjad**

# Müüja Ostja

**Urmas Treial Martin Arula**

Turustuse peaspetsialist Juhatuse liige